Röyhelökääpä

Röyhelökääpä (Pycnoporellus alboluteus) on Suomessa pohjoispainotteisesti esiintyvä, erittäin harvinainen ja erittäin uhanalainen kääpälaji.Röyhelökääpä – Pycnoporellus alboluteus Punaisen kirjan verkkopalvelu Viitattu 5.4.2021. Se on kantokäävän seuraajalaji ja sitä tavataan vain vanhoissa metsissä maassa makaavilta kuusen rungoilta. Muutamia kertoja sen on havaittu kasvavan myös harmaalepällä ja haavalla.

Röyhelökäävän yksivuotiset itiöemät kehittyvät usein isäntäpuun irtoavan kuoren alle. Tyypiltään ne ovat resupinaattisia ja muodostavat joskus palleromaisia, röyhelöisistä onteloista koostuvia pseudopileuksia. Itiöemä voi olla pinta-alaltaan jopa 2 metriä leveä ja sen kokonaispaksuus 5–13 millimetriä. Röyhelön ulkopinta on kermanvalkea ja muuttuu tyveä kohti oranssiksi. Sama värivaihtelu koskee pillejä. Pillit ovat sokkeloisia ja hyvin suuria. Niitä mahtuu 3-7 senttimetrille. Pohjamalto on oranssi, 0,5–2 mm paksu ja huopamainen.

 Katso myös 
Käävät metsien suojeluarvon indikaattoreina

 Lähteet  

 Aiheesta muualla 
Laji.fi: Röyhelökääpä (Pycnoporellus alboluteus)
 Ymparisto.fi: Röyhelökääpä (Pycnoporellus alboluteus). SYKEn lajiesittelyt. Päivitetty 1.9.2023. (pdf)
UniProt: Taxonomy - Pycnoporellus alboluteus 
MushroomExpert: Pycnoporellus alboluteus 

Luokka:Käävät
Luokka:Ruskolahosienet